cyanic-selkie/wikianc huggingface dataset:
Eutropia
Eutropia blei nemnd i år 325, og hadde då kanskje konvertert til kristendomen. Dødsåret hennar er ikkje kjend, men ho kan ha vore ein av dei som blei drepne av Magnentius i Roma i 350.
Gardermoen
Gardermoen er eit område i Ullensaker kommune i Viken. Det er mest kjend for Oslo Lufthamn, som i 1998 vart lagt dit.
Hjälmaren
Hjälmaren er den fjerde største innsjøen i Sverige etter overflate, 484 km². Han ligg i Svealand og er delt mellom landskapa Västmanland, Södermanland og Närke. Dei tre landskapa grensar til kvarandre på Tjugholmen, like aust for Vinön.
Dyreliv
I vestre del av Hjälmaren er det eit naturreservat der ein m.a. finn mange øgler og amfibier. I periodar finn ein større bestandar av fuglar i våtmarkene i og omkring naturreservatet. Hjälmaren har i tillegg kreps og fisk som åbor, gjørs og gjedde. Den truga fiskearten asp finst i sjøen.
Regionar
Hjälmaren er oppdelt i 5 regionar, Hemfjärden, Mellanfjärden, Storhjälmaren, Södra Hjälmaren og Östra Hjälmaren.
Mellanfjärden
Området mellom Essön og Björkön.
Södra Hjälmaren
Södra Hjälmaren grensar til Storhjälmaren gjennom eit band med øyar omkring Vinön
Östra Hjälmaren
Området aust fot Hjälmaresund.
Rasht
Rasht eller Resht er ein by nordvest i Iran som er provinshovudstad i Gilan. Han har 467 700 innbyggjarar (2004). Byen ligg 15 km søraust for Anzalı-lagunen i Kaspihavet, og er eit regionalt handelssenter gjennom hamna der, Bandar-e Anzali. Rasht er også eit viktig turistmål.
I tillegg til handel omfattar næringslivet i byen tekstilindustri, næringsmiddel- og glasindustri. Universitetet i Rasht blei grunnlagd i 1977.
Språket i området er guilaki, som er rekna som ein dialekt av persisk.
Camille d’Hostun, duc de Tallard
Camille d'Hostun de la Baume, duc de Tallard var ein fransk adeleg, diplomat og kommandant, som vart fransk marskalk.
Militærkarriere
Tallard gjekk inn i den franske armeen 15 år gammal. Han tente seinare under prince de Condé i Nederlanda, og frå 1674, under Turenne i Alsace. Han vart forfremma til maréchal de camp i 1678, og tente i niårskrigen (1688–1697).
Venskapen hans med kong Ludvig XIV sikra han maktstillingar. Etter krigen tente han to år som ambassadør i hogget i St. James's, der han med stor kunnskap om europeisk politikk viste seg å vere særs nyttefull. Då kong Jakob II døydde i september 1701, anerkjende kong Ludvig sonen til Jakob som etterfølgjaren hans til trona i England. Kong Vilhelm III kasta derfor Tallard ut av London i 1702.
Militærkarrieren til Tallard nådde høgdepunktet under den spanske arvefølgjekrigen. Den 7. september 1703 tok duc de Burgundy og Tallard byen Breisach. Tallard tok seinare Landau midtvegs ut i oktober. Ein styrke under fyrsten av Hessen-Kassel vart så slått av styrken til Tallard i slaget ved Speyerbach den 15. november. Som følgje av dette fall Landau to dagar seinare. Kort tid etter vart Tallard marskalk av Frankrike.
I 1704 vart Tallard send for å forsterke den fransk-bayerske armeen til Maximilian II Emanuel og marskalk Marsin ved Donau, som var truga av den allierte armeen til hertugen av Marlborough og prins Eugene. Tallard sette ut den 1. juli frå Strasbourg, men sjølv om den seks dagar lange kringsetjinga av Villingen vart avslutta (den 22. juli) klarte den franske marskalken å føre 34 000 mann gjennom Schwarzwald og nådde Ulm den 5. august.
Tallard fekk den øvste kommandoen over den samle fransk-bayerske armeen, men det påfølgjande slaget ved Blenheim den 13. august 1704, førte til at styrkane hans vart totalt utsletta. Han vart teken til fange og ført til England, der han og sett i husarrest i Nottingham. Forfattaren Daniel Defoe skreiv at det vesle, vakre blomsterbedet, etter fransk mote var praktgjenstandane i Nottingham.
Seinare liv
Han reiste attende til Frankrike i 1711. Trass i katastrofen i Blenheim, bar ikkje Ludvig nag mot marskalken. Tallard vart gjord til hertug i 1712 og vart adeleg i 1715. I testamentet til Ludvig XIV vart Tallard utpeikt til kongerådet, men duc d'Orléans fekk testamentet annullert. Han vart vald til president i Académie des Sciences i 1724 og i 1726 vart han fransk minister. Han døydde i 1728.
Brierley
Brierly er ein by i grevskapet South Yorkshire i England. Han har kring 6000 innbyggjarar og ligg nær grensa til West Yorkshire.
Nasjonale prøver
Nasjonale prøver i norsk skole er ei årleg landsomfattande kartlegging av norske grunnskoleelevar sine grunnleggjande ferdigheiter i lesing og rekning og i delar av faget engelsk. Prøvene er obligatoriske.
Føremål
Føremålet med nasjonale prøver er å vurdere i kva grad skolen lykkast med å utvikle elevane sine ferdigheiter i lesing og rekning og i delar av faget engelsk. Prøvene i lesing og rekning tek derfor ikkje berre utgangspunkt i kompetansemåla i norsk og matematikk}}, men også i andre fag der måla for lesing og rekning er integrerte. Prøvene i [[engelsk skil seg frå dei to andre prøvene ved at dei tek utgangspunkt i kompetansemål i eitt fag.
Bakgrunn og innføring
Nasjonale prøver vart innførte i grunnskolen våren 2004 etter eit forslag frå det regjeringsoppnemnde Kvalitetsutvalget i delinnstillinga Førsteklasses fra første klasse om kvalitetsvurdering og kvalitetsutvikling i grunnopplæringa (14. juni 2002). Det vart gjennomført nasjonale prøver i to omgangar våren 2004 og våren 2005. Arbeidet med prøvene vart evaluert, og det vart peikt på fleire forbetringspunkt. På bakgrunn av dette og tilrådingar frå evalueringa vedtok regjeringa 27. mars 2006 eit nytt grunnlag for å utarbeide og gjennomføre nasjonale prøver, og i 2007 starta prøvene opp i ei ny form. Prøvene er laga på bakgrunn av kompetansemål i læreplanane etter 4. og 7. steget. Nasjonale prøver i lesing og rekning blir gjennomførte på 5., 8. og 9. steget. Elevane på 9. steget gjennomfører same prøve som elevane på 8. steget, slik at det er mogleg for skolane å samanlikne resultata på desse to stega. Nasjonale prøver i engelsk blir gjennomførte på 5. og 8. steget. Dei nasjonale prøvene i engelsk og rekning er elektroniske, mens lesing er papirprøve.
Motførestellingar
Stortingsvedtaket i 2003 om å innføre nasjonale prøver hadde støtte frå alle partia, men dei raud-grøne partia SV, DNA og Sp skreiv ein eigen merknad der dei uttrykte uro omkring offentleggjeringa. Prøvene vart like fullt møtte med motførestellingar frå lærarar og enkelte elevorganisasjonar. Under den første omgangen med prøver i 2004 skjedde det boikott, og under den siste avviklinga i 2005 også sabotasje, der skoletilsette med tilgang til prøvene i enkelte tilfelle sytte for at dei på førehand vart kopierte og lagde ut på Internett av gruppa Elevaksjonistene. Hovudargumenta mot prøvene var mellom anna:
Tilgang til prøveresultata
Resultata frå nasjonale prøver blir presenterte ved hjelp av gjennomsnitt, standardavvik (spreiing) og som prosentfordeling på ein skala med tre nivå for 5. steget og fem nivå for 8. steget. Elevane blir fordelte på dei ulike mestringsnivåa etter den poengsummen dei får på prøvene. I og med at det berre er elevar i norsk skole som deltek i nasjonale prøver, gir ikke resultata svar på om ferdigheitene til norske elevar har nærma seg nivået til elevane i andre land. Dei nasjonale prøvene gir heller ikkje grunnlag for å seie noko om elevane på 5. og 8. steget er blitt betre eller dårlegare til å lese og rekne frå eit år til eit anna. Resultata for skolen er tilgjengelege for skoleleiaren, mens lærarane berre har tilgang til resultata for eigne elevgrupper. Det er ikkje lagt til rette for å offentleggjere resultata på skolenivå. Endringar i elevgrunnlaget frå eit år til eit anna kan få mykje å seie for resultata på ein liten skole eller i ein liten kommune. Nokre få elevar med veldig svake eller sterke resultat kan gi eit stort utslag for skolen som heilskap. Kvaliteten på skolen sin innsats kan derfor ikkje berre målast gjennom resultata frå nasjonale prøver. Endringar i resultata frå år til år må relaterast til det skolen elles veit om elevane og andre forhold som har noko å seie for resultata.
Zărnești
Zărnești er namnet på fleire stader i Romania:
Kamëz
Kamëz er ein by og ein kommune i regionen Tirana i Albania. Kommunen ligg sentralt i landet like nord for hovudstaden Tirana og grensar til regionen Durrës i nord.
Kommunen vart oppretta gjennom ei admininistrasjonsreform i 2014, ved at den tidlegare bykommunen Kamëz vart slått saman med landkommunen Paskuqan. Dei tidlegare kommunane inngår no som kommunaleiningar i den nye storkommunen. Kommunen har hovudsete i Kamëz.
Ved folketeljinga i 2011 hadde den dåverande bykommunen 66 841 innbyggjarar, medan dei to kommunane som i dag utgjer storkommunen Kamëz, til saman hadde 104 190 innbyggjarar.
Tidlegare administrativ inndeling
Fram til år 2000 var dei tidlegare by- og landkommunane ein del av distriktet Tirana. Den dåverande bykommunen omfatta sjølve byen Kamëz og busetnadene:
Cave Bay
Cave Bay er ei vik som har oppstått frå eit erodert, utdøydd vulkankrater på vestsida av Heardøya mellom West Bay og South West Bay. På nordsida ligg Mount Andree. Vika vart grovt kartlagd av amerikanske selfangarar i perioden 1860–70. Ho vart meir nøyaktig kartlagd og først namngjeven på eit geologisk skissekart i 1929 under British Australian New Zealand Antarctic Research Expedition under Douglas Mawson.
Edvarda Lie
Edvarda Klaudine Lie var ein norsk målar, teiknar og illustratør, fødd i Orkdal og oppvaksen i Vestvågøy.
Bileta til Lie er ofte prega av sikker figurteikning, lette, lyse farger og tidstypisk dekorativ flatestil.
Cole Sprouse
Cole Mitchell Sprouse er ein amerikansk skodespelar. Han er den yngre tvillingbroren til Dylan Sprouse.
Ole Laake
Ole Kristian Kristiansen Laake var ein norsk lærar, gardbrukar, offiser og politikar frå Ullensaker.
Cole Sprouse
Sprouse er kjend for rolla si som Cody Martin i tv-serien The Suite Life of Zack & Cody på Disney Channel og den avleidde The Suite Life on Deck. I 2017 spelte han Jughead Jones i serien Riverdale på The CW.
Bakgrunn
Sprouse blei fødd i Arezzo i Toscana, der dei amerikanske foreldra Matthew Sprouse og Melanie Wright var lærarar ved ein engelskspråkleg skule. Cole blei fødd 15 minutt etter tvillingbroren Dylan. Cole blei kalla opp etter jazzsongaren og pianisten Nat King Cole. Fire månader etter fødselen flytta familien til foreldra sin heimstad i Long Beach i California.
Ole Laake
Gardbrukarsonen Laake tok eksamen frå krigsskulen i 1889 og den militære høgskulen i 1892. Han underviste på Vinterlandbruksskolen i Oslo 1889-97 og frå 1897 til 1910 var han lærar i teikning og landmåling på Norges Landbrukshøgskule.
Ghailene Chalaali
Ghailene Chalaali er ein tunisisk fotballspelar som i 2018 spela for Espérance Sportive de Tunis i den tunisiske fotballigaen og for det tunisiske landslaget.
Ole Laake
I 1902 kjøpte Laake garden Haug i Hovin sokn og budde der livet ut. Åra 1908 til 1916 var han ordførar i Ullensaker. Sommaren 1915 vart han utnemnd til sjef for 1. posisjonsart. bataljon av feltartilleriregiment nr. 1 og samstundes forfremja til major. I 1918 møtte han på Stortinget som varamann frå 14. august, der han representerte Venstre. Seinare var han varaordførar i Ullensaker frå 1923 til han døydde.
Laake hadde ei mengd tillitsverv. Han var mellom anna formann i Ullensaker Sparebank, Akershus Venstrelag, ungdomslag og mållag. Attåt var han styremedlem i Eidsvoll Landsgymnas og Livstrygdelaget Andvake. Han arbeidde iherdig for skyttarsaka og var den som tok initiativet til ei bygdebok for Ullensaker. Laake gav òg ut ei bok om landmåling.
Mărăcineni
Mărăcineni er namnet på fleire stader i Romania:
Reijo Vähälä
Reijo Untamo Vähälä er ein finsk matematiar og tidlegare høgdehoppar frå Alajärvi. Han vann sølvmedaljen i høgdehopp ved EM i friidrett 1969 i Aten.
Vähälä vart finsk meister i høgdehopp 1996 med eit hopp på 2,04 meter. To år seinare forbetra han den finske høgderekorden med ein centimeter til 2,13 m. I den finske meisterskapen 1969 måtte han nøye seg med tredjeplass i høgdetevlinga. Under europameisterskapen i Aten i september 1969 forbetra han i finalen den nasjonale rekorden til 2.14 m, før han overraskande også svinga seg over den neste høgda 2,17 m. Ingen av dei tre utøvarane som klarte 2,17 m, tok seg over neste høgde, dermed hadde Vähälä vunne den mest uventa medaljen i finsk friidrett etter 2. verdskrigen.
I 1970 vann Vähälä med 2,12 m den finske meisterskapen i høgdehopp for andre gong. Ved EM i friidrett 1971 på finsk heimebane rauk han ut or tevlinga med 2,08 m i kvalifiseringa, 17 utøvarar klarte kvalifiseringshøgda på 2,12 m.
Atriplex
Atriplex er ei planteslekt i amarantfamilien. Ho omfattar 200 artar i tempererte og subtropiske strok som ofte er svært saltherdige.
I Noreg er det funna 8 arter, av desse er 6 viltveksande strandplantar. Dei vanlegaste er svinemelde, tangmelde, strandmelde og bruskmelde.
Reißeck
Reißeck er ein kommune i distriktet Spittal an der Drau i forbundslandet Kärnten i Austerrike. Kommunen har ei flatevidd på 139,7 km² og vel 2100 ibuarar. Landsbyen Kolbnitz, 613 meter over havet, hyser kommuneleiinga.
Busetnaden i kommunen ligg i eit dalføre, Mölltal, mellom Reißeck-massivet i nord og Kreuzeck-massivet i sør.
The Essential Bob Dylan
The Essential Bob Dylan er eit samlealbum av Bob Dylan, gjeve ut som ei dobbeltalbum i 2000, som ein del av Columbia Records-serien «The Essential». The Essential Bob Dylan dekkjer perioden frå «Blowin' in the Wind» i 1963 (frå The Freewheelin' Bob Dylan) til «Things Have Changed» i 1999 (Dylan sin Oscvarvinnande song frå filmen Wonder Boys).
The Essential Bob Dylan har selt godt og nådde 67. plassen i USA og niandeplassen i Storbritannia.
Den britiske og australske utgåva inkluderer alle songane frå den amerikanske utgåva i tillegg til fleire. Det har blitt gjeve ut på ny fleire gonger, som i 2009, og igjen i 2016, med forskjellig innhald.
Innhald
Alle songar skrivne av Bob Dylan, utanom der andre er nemnde.
Læraren
Læraren er eit skodespel av Arne Garborg frå 1896. Hovudpersonen er Pål («Paulus»), sonen til Enok Hòve ifrå romanen Fred (1892). Enok er modellert etter Garborg sin eigen far, Eivind Garborg, og mange har difor sett koplingar mellom Pål og diktaren sjølv.
Stykket er framført av Fjernsynsteateret i 1963, då med m.a. Monna Tandberg, Per Lillo-Stenberg og Sverre Hansen på rollelista, og i 1994.
Den bulgarske antarktiske stadnamnkommisjonen
Den antarktiske stadnamnkommisjonen vart oppretta av Det bulgarske Antarktisinstituttet i 1994, og har sidan 2001 vore ein del av utanriksdepartementet i Bulgaria. Kommisjonen godkjenner bulgarske stadnamn i Antarktis, som formelt vert gjeve av den bulgarske president i høve den bulgarske grunnlova og den etablerte internasjonale praksisen.
Geografiske namn i Antarktis reflekterer historia til utforskinga av kontinentet. Det er kring 19 500 stadnamn i Antarktis i 2015, og 1 253 av dei er gjevne av Bulgaria.
Kommisjonen offentleggjorde dei første bulgarske topografiske karta over Livingston Island og Greenwich Island i 2005, og Robert Island, Snow Island og Smith Island i 2008. Alle desse øyane ligg i øygruppa Sør-Shetlandsøyane, der Bulgaria har forskingsstasjonen St. Kliment Ohridski på Livingston Island.
Brierley Hill
Brierley Hill  er ein by i grevskapet West Midlands i England. Han har kring 9500 innbyggjarar og er ein av dei større byane i Black Country. Han er ein industriby, mest kjend for produksjon av glas og stål, sjølv om industrien har hatt stor nedgang sidan 1970-åra. Ein av dei største fabrikkane var Round Oak Steelworks som vart lukka og omgjort til eit kjøpesenter.
Ferdinand de Marsin
Ferdinand, comte de Marsin (eller Marchin) var ein fransk general og diplomat, som var marskalk av Frankrike.
Liv og virke
Han var fødd i Liège som son av John Gaspar Ferdinand de Marchin, Comte de Granville og Marie de Balzac d'Entragues. Marsin tente i Flandern og vart skadd i slaget ved Fleurus i 1690. Han tok del i slaget ved Neerwinden og omleiringa av Charleroi.
I 1701–1702 var han fransk ambassadør i Spania.
I den spanske arvefølgjekrigen var han til stades ved slaget ved Luzzara. Han vart marskalk i 1703, etter slaget ved Speyerbach. I 1704 vart han slått i slaget ved Blenheim, i lag med Tallard, og vart dødeleg skadd under slaget ved Torino. Han vart sett i fengsel i same by og døydde nokre få dagar seinare.
Costești
Costești er namnet på fleire stader i Romania:
Steinfeld
Skirennaren Fritz Strobl er frå grenda Gerlamoos i Steinfeld.
Târnova
Târnova er namnet på fleire stader i Romania:
Energidrikk
Energidrikk er ei drikke med tilsetjingsstoff som sukker og koffein som skal tilføre energi.
Inntil 2009 var det i Norge forbode å selje drikke med koffeininnhald på over 150 mg/l. I 2009 førte nye EU-regler til at forbodet blei oppheva og energidrikk med stoffet taurin og høgare koffeininnhald blei tillatt seld. Folkehelseinstituttet har advart mot energidrikk da det høge innhaldet av sukker og koffein kan føre til helsefare, spesielt ved barn og unge.
Koffeinavhengig?
Som nemnt ovanfor, er det koffein i energidrikk. Ekspertane åtvarar mot høgt inntak av Koffein. For mykje koffein kan føre til avhengigheit. Blir ein avhengig av koffein, må ein ha det for at hovudet skal fungere som det skal. Viss Du blir forstyrra ved daglege gjeremål, kan det vere eit teikn på avhengigheit.
Livestrong.com, meiner det er nokre teikn ein kan sjå etter for å finne ut om ein er avhengig:
Twink
John Charles Edward Alder, betre kjend som Twink, er ein engelsk trommeslagar, songar og låtskrivar, som var ein sentral person i den engelske psykedeliske rørsla. Han var òg skodespelar. I 2006 omvende Alder til islam og byta namn til Mohammed Abdullah, men speler framleis inn musikk som Twink.
Biografi
Alder byrja karrieren sin som trommeslagar for eit rhythm and blues-band frå Colchester kalla Dane Stephens and the Deep Beats i 1963. Då gruppa fekk kontrakt med Decca Records året etter tok dei namnet The Fairies. Alder tok namnet Twink etter ein hårkrem som han ofte fekk i gåve av fansen fordi han hadde langt, krøllete hår. Han dukka opp i 1967 som medlem av det britiske psykedeliske bandet Tomorrow og året etter gav dei ut det einaste albumet sitt. Kort tid etter skipa han det kortvarige The Aquarian Age, som vart oppløyst etter berre ein singel, «10,000 Words in a Cardboard Box».
Han vart så med i The Pretty Things og spelte på den kritikarroste rockeoperaen S.F. Sorrow før han slutta i bandet i 1969. Han gjekk då solo og gav ut det første soloalbumet sitt i 1970, Think Pink. Denne innspelinga førte til skipinga av bandet The Pink Fairies, som Twink skipa med medlemmer av den psykedeliske comboen The Deviants. Etter at dei gav ut debutplata si Never Never Land i 1971, slutta han i gruppa og gjekk inn i gruppa Stars, ein trio som bestod av det tidlegare Pink Floyd-medlemmet Syd Barrett og bassisten Jack Monk. Stars-karrieren vart særs kort. Barrett gjekk av scenen halvvegs gjennom debutkonserten og kom aldri attende.
Tidleg i 2000-åra flytta Twink til Marrakesh i Marokko.
Våren 2018 gav Twink og Jon Povey ut eit konseptalbum med musikk inspirert av dikta til Aleister Crowley under namnet Star Sponge Vision kalla Crowley and Me.
Twink har òg arbeidd som skodespelar, første gongen i 1960-åra med filmen Smashing Time med andre medlemmar av Tomorrow som det oppdikta bandet «The Snarks». Utover i 1980-åra arbeidde Twinkk som skodespelar i britisk fjernsyn og dukka opp i mellom anna:
Idéhistorie
Idéhistorie er det historiske studiet av korleis teoriar, mentalitetar og ideologiar har utvikla seg og påverka eit samfunn eller ein kulturkrins. I vesten viser omgrepet som regel berre til europeisk eller vestleg idéhistorie.
Faget utforskar dei store og viktige verka innan religion, filosofi og vitskap som har skapt ein kultur, og som har bestemt eller som uttrykkjer kulturen sine oppfatningar om mennesket, om Gud og naturen, om samfunnet og historia. Dinest dreier idéhistorie seg om dei gruppespesifikke verdisystema og verkelegheitsbilda til bestemte parti, stender, klassar, sekter og kjønn, både opphavet deira og deira historiske verknader. Endeleg utforskar idéhistorie også dei kollektive og delvis umedvitne tankemønstra som er sams for epokar og nasjonale kulturar, og som avgjer åtferdsformer og preferansar, kjensleliv og meir medviten tenking.
Arbeidsmetodane i faget er gjennomgåande bruk av kjeldetilvising, retorikk og hermeneutikk. Gjennom desse metodane ønskjer faget å skildre den einskilde "ideen" eller den kulturelle stemninga som finst i tid og rom i bøker, kunstverk, bygningar og andre kulturelle ytringar.
Idéhistorie blei eit eige universitetsfag i Sverige på 1930-talet, då Johan Nordström blei utnemnd til professor i faget ved Uppsala universitet. Faget har seinare blitt oppretta som eige universitetsfag i fleire land, og kan i andre land vere eit forskingsområde innanfor andre fag.
Norske idehistorikarar
Dagens norske samfunn er analysert frå fleire hald:
Av desse kan ein nemne:
Panguipulli
Panguipulli (/ˌpæŋɡiˈpuːji/ mapudungun for «pumaen sitt fjell») er ein by og kommune i Valdivia-provinsen, Los Ríos-regionen i sørlege Chile, administrert av Panguipulli kommune. Byen ligg ved vestsida av Panguipulli-sjøen, på ein morene i den chilenske sentraldalen. Det meste av kommunen ligg mot vestsida av Andesfjella. Folketalet var 34 539 ifølgje folketeljinga i 2017.
Geografi
Kommunen Panguipulli er prega av eit alpint landskap forma av kvartære isbrear og nyleg vulkanisme. To morfologiske soner finst her, Precordillera og Andesfjella. Precodillera-sona dekkjer det meste av vestlege Panguipulli og har skogkledde åsar dissekert av sjøane Calafquén, Panguipulli og Riñihue. Dei to første er morenedemde og drenerer vestover til Riñihue-sjøen.
Historie
Folk få mapuche budde langs breidda av dei viktigaste innsjøane og elvene i regionen. I 1885 kom den første spanjolen og slo seg ned ved den vestlege breidda av Panguipulli-sjøen. Det var først i 1946 at byen vart offisielt grunnlagt. I 1903 etablerte kapusinarordenen ein misjonsstasjon i Panguipulli. Kapusinermunkane bygde dei første skulane i området, i 1947 bygde dei ei tvillingtårna trekyrkje, som no er eit lokalt landemerke.
Ljot Torfinnsson
Liv og lagnad
I sogene er det opplyst at Ljot var son til orknøyjarlen Torfinn Einarsson (Hausakljuv) og at han hadde fire brør: Arnfinn, Håvard, Lodve og Skule. Han hadde òg to systre om vi ikkje kjenner namnet på. Kvar av systrene fekk ein son som heitte Einar; Einar Klinig (kliningr) og Einar Hardkjeft (harðkjotr).
Etter at broren Håvard døydde ein gong i 970-åra, vart Ljot jarl over Orknøyane og han fekk det omdømet at han var ein stor hovding. Han vart gift med Ragnhild, dotter til Eirik Blodøks, truleg rett etter at han var blitt jarl. Ho hadde då tidlegare vore gift med to av brørne hans, Arnfinn og Håvard, og gjennom intriger teke livet av dei begge. Det er ikkje nemnt i sogene noko om at Ljot fekk born, og det er heller ikkje nemnt noko meir om lagnaden til Ragnhild.
Erobringa av Caithness
I Orknøyingasoga (kap. 9 og 10) blir det fortalt om Ljot Torfinnsson. Han kom i usemje med broren Skule, og det vart strid mellom dei om kven som skulle styre jarleriket. Skule drog til Skottland, og kongen der (truleg kong Kenneth II ) gav han jarlsnamn. På Katanes (Caithness) samla han folk og drog ut til Orknøyane og heldt slag med Ljot. Skule vart overvunnen og rømde attende til Katanes. Der fekk han samla ei stor hær med hjelp frå skottekongen og ein «Magbjod jarl». Skule og Ljot møttest då til eit nytt slag på Dalane på Katanes og der fall Skule. Ljot la då under seg Katanes. I eit seinare slag mot skottekongen på «Skidamyr» (Skitten Moore) fekk òg Ljot siger, og han sikra dermed orknøyjarlen sitt herredøme over Katanes. Men Ljot vart sjølv såra i dette slaget og døydde stutt tid etter. Tidsrekninga er usikker, men truleg døydde Ljot omkring år 980. Det er ein tradisjon at han vart gravlagd ved Stenhouse i Watten (Caithness).
Etter han vart den siste av brørne Lodve Torfinnsson ny jarl over Orknøyane.
Notar
<references group="Note"/>
Does Humor Belong in Music?
Utgjeving
Albumet inneheld konsertopptak frå oktober–desember 1984. Det var det første albumet til Zappa som berre vart gjeve ut på CD.
Brigg i North Lincolnshire
Brigg er ein liten marknadsby i grevskapet Lincolnshire i England. Han har kring 5000 innbyggjarar og ligg ved elva Ancholme.
Dokk
Dokk (frå nederlandsk dok) er eit anlegg eller ei innretning der ein kan føre skip og liknande heilt opp av vatnet for å gjere reparasjonar, ettersyn, botnskraping og maling av dei delane av skipet som elles er under vatn. Det er to hovudtypar av dokkar, tørrdokk og flytedokk. Ein tørrdokk er eit utgreve basseng på land med botn djupare enn sjøoverflata utanfor, slik at skipet kan segle gjennom ein port inn i den vatnfylte dokka. Deretter vert porten lukka attom skipet, vatnet pumpa ut, så skipet vert ståande på botn og støtta opp, og arbeidet på skipet kan taka til. Ein flytedokk er ei plattform utstyrt med vasstankar i botn og veggar og plassert flytande i sjøen. Tankane vert fylt med så mykje vatn at dokken søkk langt nok ned i sjøen til at skipet kan segle inn på plattforma. Deretter vert plattforma heva ved at tankane tømmast for vatn, slik at heile skipet står høgare enn vassflata utanfor, og arbeidet kan gjerast. I tillegg vert nemninga dokk òg nytta om hamner som kan stengjast av mot sjøen utanfor med ein vasstett port for å halde vasstanden i hamnebassenget på eit etter måten konstant nivå i område med stor tidvasskilnad. Såleis kan skipa verte fortøyd, lossa og lasta utan å verte påverka av vekslingane mellom flo og fjøre, som på sine stader kan vere på fleire meter. I slik hamner vil det vanlegvis berre vere mogleg å segle inn og ut på dei tidene av døgeret då det er flo sjø.
Ivangorod
Ivangorod (russisk Ивангород, estisk Jaanilinn) er ein by i Leningrad oblast i Russland med om lag 11 000 innbyggjarar. Han ligg på høgre breidda av Narva, ved grensa mellom Russland og Estland, 159 km vest for Sankt Petersburg.
Byen er kjend for Ivangorod festning. Ivangorod er òg ein viktig grensekryssingspunkt og ein jernbanestasjon på Tallinn–St.-Petersburg-banen. Han ligg like overfor den estiske byen Narva.
Historie
Festninga vart oppretta i 1492 under styret til Ivan III av Moskva og vart kalla opp etter han. Mellom 1581–1590 og 1612–1704 var festninga kontrollert av Sverige. Trass andre endringar i territorium og suverenitet, så vart Ivangorod administrativt sett på som ein del av byen Narva frå 1612 til 1945.
Etter kollapsen til Det russiske keisardømet skaffa den nyleg sjølvstendige republikken Estland seg i januar 1919 kontroll over heile byen Narva, inkludert Ivangorod og dette vart seinare anerkjend av bolsjevik-Russland gjennom freden i Dorpat i 1920. Sovjetunionen okkuperte Estland på ny i 1944 under den andre verdskrigen og i januar 1945 vart Ivangorod administrativt fråskild resten av Narva og overført til Leningrad oblast i den Russiske SFSR. Ivangorod fekk bystatus i 1954.
Etter at Estland vann attande sjølvstende sitt i 1991, såg Russland grensa frå freden i Dorpat i 1920 som juridisk erstatta av grensa mellom dei to tidlegare sovjetrepublikkane, som seinare vart trekt opp av sovjetiske styresmakter. Ivangorod vart dermed verande ein del av Russland. På grunn av politiske spaningar har ein ny grenseavtale mellom Estland og Russland enno ikkje tredd i kraft.
Ellina Zvereva
Ellina Aleksandrovna Zvereva er ein tidlegare friidrettsutøvar frå Dolgoprudnyj som representerte Sovjetunionen og seinare Kviterussland. Ho tevla i diskoskasting og vann gullmedaljen i øvinga i OL 2000 og i VM 1995, og VM 2001. Zverevas personlege rekord er på 71,58 meter.
Aktiv
Zvereva enda på femte plass då ho meisterskapsdebuterte under Sommar-OL 1988 i Seoul. Same året sette ho sin personlege rekord i diskoskast på 71,58 m ved ei tevling i Leningrad. Ho vann si fyrste internasjonale meisterskapsmedalje ved EM 1994 i Helsinki der vart nummer to.
Språkkonsulentstillinga i NRK
Språkkonsulentstillinga i NRK er ein institusjon for å følgje og forbetre språket i NRK.
Språket i NRK har alltid vore viktig i norsk språkpolitikk, og NRK har som statleg radio- og TV-kanal vore forplikta til å setje staten sin politikk ut i live. Den nye teljemåten er t.d obligatorisk for NRK-tilsette, og NRK sin politikk er at minst 25% av språket i sendingane skulle vere på nynorsk. Normalisert språkbruk skal også følgje normalen som til ei kvar tid er gjeldande for nynorsk og bokmål.
Ellina Zvereva
Aktiv
Under friidretts-VM 1995 i Göteborg kasta Zvereva 68,64 m og tok sitt fyrste gull, over meteren lengre enn tyske Ilke Wyludda. Året etter kneip Zvereva OL-bronse i øvinga under sommarleikane i Atlanta. I 1997 kompletterte ho medaljesamlinga med eit VM-sølv, gullet gjekk til nyzealandske Beatrice Faumuina.
Språkkonsulentstillinga i NRK
Språkkonsulenten har hatt ei dobbelt rolle i NRK: Å sjå til at språkpolitikken har vorte sett ut i live, og å vere faglege rådgjevarar i språklege spørsmål.
Ellina Zvereva
Aktiv
Zvereva vann gull i diskoskasting både i 2000 og 2001. Hausten 2000 var ho heilt suveren i OL-finalen i Sydney, hennar lengstekast målte 68,40 m, medan toaren ikkje nådde 66 meter. Sommaren etterpå enda ho opphavleg på andreplass under friidretts-VM i Edmonton, men då russiske Natalja Sadova vart diskvalifisert for dopingbruk, tok Zvereva over fyrsteplassen i tevlinga.
Etter 2001-sesongen heldt Zvereva ikkje lenger eit toppnivå med kast over 65 meter. Ho vart utslått i kvalifiseringa under Sommar-OL 2004, og kom på sjetteplass både i EM 2006 og OL 2008. 47 år gammal la ho opp.
Språkkonsulentstillinga i NRK
Frå språkkonsulent til språksjef
Frå og med 2012 vart stillinga lagt om, frå ei 20% stilling for eksterne konsulentar til ei fulltidsstilling for ein språksjef intern i NRK. Ragnhild Bjørge vart tilsett i den stillinga hausten 2013.
Tindevegen
Tindevegen kan nyttast av motorsyklar, bilar, bilar med campingvogn og bubilar, men det er tilrådeleg at køyretøyet ikkje er meir enn 10 meter langt. Sesongtrafikken er på vel 30000 kjøretøy.
Early Orbison
Early Orbison er eit album spelt inn av Roy Orbison for Monument Records i studioet deira Hendersonville i Tennessee og gjeve ut i 1964. Det er i røynda ei samling av songar frå dei to første albuma hans for Monument, men har med «Pretty One» som var B-sida til den andre singelen til Orbison for Monument, «Uptown». Den andre songen av interesse på albumet er «Come Back to Me My Love» som Fred Foster, eigaren av Monument Records og produsent for alle dei tidlege hittane til Orbison, sa var songen som inspirerte til arrangementet av den seinare hitsingelen «Only the Lonely».
Orsasjön
Orsasjön er ein sjø i Dalarna i Sverige. Han heng saman med Siljan gjennom eit 4 km langt smalt sund, Moranoret.
Orsasjön er 14 km lang og 6,5 km brei. Sjøen har eit areal på 53 km² og eit største djup på 94 meter.
Tore Skeie
Tore Skeie er ein norsk historikar, sakprosaforfattar og kritikar. Han er kjend som forfattar av artiklar og bøker med tema frå norsk mellomalder.
Skeie debuterte i 2009 med boka ''Alv Erlingsson. Fortellingen om en adelsmanns undergang'' på Spartacus Forlag i Oslo, etter å ha vunne konkurransa om det beste historiske bokmanuskriptet som dette forlaget hadde lyst ut. Boka vart særs godt motteke av kritikarane. Den andre boka av Skeie, Jomfruen fra Norge, som kom ut i 2012, fekk likeeins særs god omtale. Denne boka vart nominert til kritikarprisen (Den norske Kritikerprisen for litteratur) i kategorien for sakprosa.
Datautvinning
Datautvinning eller  kunnskapsfunn i databasar vil seia å gjennomgå store, eksisterande databasar for å generere ny informasjon. Hovudmålet med datautvinningsprosessen er å hente ut informasjon frå datasett og omforme han til ein forståeleg struktur for vidare bruk.
Tore Skeie
Skeie er òg kjend som spaltist og bokmelder i dagsavisa Klassekampen.
Songen Dirty Deeds Done Dirt Cheap
«Dirty Deeds Done Dirt Cheap» er ein hardrocksong av det australske bandet AC/DC. Songen vart skriven av gruppemedlemmene Angus Young, Malcolm Young og Bon Scott og spelt inn som tittelsporet på albumet Dirty Deeds Done Dirt Cheap, som kom ut i september 1976.
Duba i Saudi-Arabia
Duba (arabisk ضبا) er ein liten by ved den nordlege kysten av Raudehavet i provinsen Tabuk i Saudi-Arabia. Dei lokale innbyggjarane kallar han Perla ved Raudehavet. Innbyggjartalet er kring 22 000.
Songen Dirty Deeds Done Dirt Cheap
Songen vart rangert som nr. 24 på VH1 si liste over dei 40 beste metal-songane gjennom tidene, og i 2009 vart han kåra til den 31. beste hardrocklåten i historia, òg av VH1.
Songen har ein korvokal som består av ein tung pustelyd, laga på nedslaget under versa. Han har òg tittelen i ein talt-stil på slutten av refrenget; pluss eit skrik på slutten av songen. I full lengd (ca. 4:11) blir tittelen sungen fire gonger frå 3:09, men på den meir vanlege redigerte versjonen (ca. 3:51) høyrest tittelen berre to gonger.
Duba i Saudi-Arabia
Historie
Den gamle grekaren Ptolemaios nemnde ei handelsrute som gjekk frå Kafafah til Lihyan (dagens Al-`Ula). Sjeik Abdulghani Al Nabulsi skreiv om Duba i 1790, då han reiste til Mekka for hajj.
Historisk har Duba vore ein del av Madian og byen er nemnt i gamle islamske skrifter. I følgje Koranen slo profeten Moussa seg ned i Madian (regionen byrjar frå Jordanelva og strekkjr seg til byen Duba) der profeten Shoaib tok i mot han.
Songen Dirty Deeds Done Dirt Cheap
Komposisjon
Songen fortel om ein leigemordar som inviterer folk som opplever problem til anten å ringja telefonnummeret hans eller besøkja han heime, og då vil han utføra diverse usmakelege og valdelege handlingar for å løysa problema. Situasjonar der han tilbyr hjelp inkluderer dei som involverer utuktige rektorar på vidaregåande skular og signifikante andre som anten er utru eller som vedvarande finn feil hos partnarane sine. Som skildra i songen inkluderer dei «skitne gjerningane» som blir utførte til låge kostnader:
Duba i Saudi-Arabia
Historie
Dei osmanske tyrkarane bygde festningsverk i byen for å verne ruta frå Egypt til Arabia.
Songen Dirty Deeds Done Dirt Cheap
Komposisjon
Songen er skriven i e-moll.
Duba i Saudi-Arabia
Historie
Etter den saudiarabiske erobringa av byen i 1933, bygde kong Abdulaziz borga si her same året.
Songen Dirty Deeds Done Dirt Cheap
Innverknader
Uttrykket «Dirty Deeds Done Dirt Cheap» er ein hyllest til teiknefilmen Beany and Cecil, som Angus Young såg då han var barn. Ein av figurane i teiknefilmen heitte Dishonest John, som hadde eit visittkort med følgjande tekst: «Dirty Deeds Done Dirt Cheap. Heilagdagar, søndagar og spesialprisar.» «Det var Angus som kom på songtittelen...» fortalde Malcolm Young til Mark Blake. «Han var basert på ein teikneseriefigur som hadde frasen som visittkortet sitt.»
Duba i Saudi-Arabia
Geografi
Duba ligg nordvest i Saudi-Arabia på kysten av Raudehavet langs den egyptiske vegen for hajj, kring 300 km frå grensa til Egypt, Jordan og Israel. Duba omfattar tre dalar, Dahkan i nord, Salma og Kafafah i sør. Han ligg 800 km from Jidda / Mekka via kysthovudvegen som passerer gjennom den store hamne- og industribyen Yanbu.
Songen Dirty Deeds Done Dirt Cheap
Kontrovers
I 1981 laga til Norman og Marilyn White frå Libertyville i Illinois eit søksmål på 250 000 dollar i Lake County i Illinois Circuit Court mot Atlantic Records og distributørane deira fordi, hevda dei, telefonnummera deira var inkludert i songen, noko som resulterte i hundrevis av telefonspøkar. Advokaten deira sa til Chicago Tribune at siffera 36-24-36 i songen vart etterfølgd av eit «hey!», som for klientane hans høyrdest ut som «åtte», og dermed skapte telefonnummeret til paret.
Duba i Saudi-Arabia
Geografi
Duba er ein hamneby og ferje og skip vert operert her for Egypt og Jordan. Ein kan nå hamnebyane Hurghada og Safaga i Egypt på tre timar med ferje. Byben ligg strategisk til ved innløpet til Akababukta som endar ved Eilat (Israel) og Aqaba (Jordan).
Songen Dirty Deeds Done Dirt Cheap
Konsertopptak
«Dirty Deeds Done Dirt Cheap» har berre vorte inkludert på eitt offisielt konsertalbum av AC/DC, Live frå 1992, sunge av erstattaren til Scott, Brian Johnson. Denne liveversjonen vart gitt ut som singel. Eit videoklipp av singelen vart gitt ut med opptak frå heimvideoen Live at Donington, og dessutan andre gamle klipp blanda inn i videoen. Dette videoklippet vart seinare gitt ut på DVD-en Family Jewels Plate 3, som ein del av plateboksen Backtrack i 2009.
Ein tidlegare versjon med Bon Scott, innspelt live i Sydney (Haymarket) på Festival of Sydney den 30. januar 1977, vart gitt ut på eit samlealbum med tittelen Long Live The Evolution på 2JJ. Denne liveversjonen vart seinare gitt ut på Backtrack.
Duba i Saudi-Arabia
Klima
Köppen-Geiger sitt klimaklassifiseringssystem klassifiserer klimaet her som varmt ørkenklima (BWh).
Songen Dirty Deeds Done Dirt Cheap
Konsertopptak
I 2007 på Plug Me In tre-spors bonus-CD frå Best Buy, vart ein live-versjon frå Detroit, Michigan, (Joe Louis Arena) 17. eller 18. november 1983 vart gitt ut.
Joan Jett-versjon
Den amerikanske songar-låtskrivaren Joan Jett spelte inn songen, forkorta tittelen til «Dirty Deeds», og inkluderte han på LP-en sin, The Hit List, i slutten av 1990. Han vart gitt ut som singel og gjekk inn på hitlistene internasjonalt.
Kamennogorsk
Kamennogorsk (russisk Каменного́рск, finsk Antrea), er ein by i Leningrad oblast i Russland med om lag 6000 innbyggjarar. Han ligg på Det karelske neset, på elva venstre breidda av elva Vuoksa, rundt 170 km nordvest for Sankt Petersburg.
Han er den eldste busetnaden i Leningrad oblast.
Frå 1300–1600-talet var Antrea eit viktig administrativt senter for karelske busetnader ved øvre Vuoksa. Namnet kjem frå den lutherske St. Andreas-kyrkja og samfunnet som vart grunnlagd på 1600-talet. Byen vart i 1948 omdøypt først til Granitnij, så til Pervomajsk (russisk: Первомайск – 1. mai) og til slutt Kamennogorsk.
In The Hollies Style
In The Hollies Style er det andre studioalbumet til den britiske beatgruppa The Hollies, gjeven ut på Parlophone i november 1964. Albumet vart seinare gjeven ut i Canada av Capitol Records den 4. oktober 1965 med eit anna innhald.
På grunn av det dårlege salet av stereoutgåva av debutalbumet deira i Storbritannia vart In The Hollies Style berre utgjeve i mono, medan stereomiksane vart sende til andre marknader. Stereomiksen vart omsider gjeven ut i Storbritannia i 1967, men då under namnet The Vintage Hollies i 1967. I 1997 gav britiske EMI ut både mono- og stereomiksane på same CD.
Innspeling
Gruppa var så ikkje i studi på nesten to månader, og kom attende 16. august for å spele inn «What Kind of Boy» og eit forsøk på singelen «We're Through». Dei var ikkje nøgd med arrangementet frå denne innspelinga og spelte inn «We're Through» på ny 25. august, då dei to siste songane på albumet vart spelte inn, «To You My Love» og opningsmedleyen «Nitty Gritty/Something's Got a Hold on Me».
Både dette albumet og debutalbumet inneheldt mange rhythm and blues-songar av amerikanske artistar og låtskrivarar, som Chuck Berry og Etta James. Men i motsetnad til debutalbumet, var det òg fleire songar som var skrivne av bandet sjølv. Sju av tolv songar på albumet var skrivne av Allan Clarke, Tony Hicks og Graham Nash og vart tilskriven pseudonymet «L. Ransford». Clarke, Hicks og Nash fortsette å brukte dette pseudonymet fram til albumet For Certain Because mot slutten av 1966, då songane til gruppa byrja å bli hittar.
Kanadisk versjon
Sjølv om The Hollies hadde blitt store stjerner i Storbritannia, valde verken det amerikanske eller kanadiske selskapet å gje ut dette albumet. Omsider, etter at det tredje britiske albumet, Hollies, kom ut, gav Capitol Canada ut albumet i ein litt endra versjon den 4. oktober 1965. Den kanadiske versjonen inneheld berre fem av songane frå den britiske utgåva, og tok i staden med tre av britiske hitsinglar som ikkje kom med på det britiske albumet («We're Through», «Yes I Will» og «I'm Alive»), to B-sides («You Know He Did» og «Come on Back», som sidan vart omskriven som «Stop Stop Stop»), ein song frå Hollies («Mickey's Monkey») og ei annan song spelt inn for, men ikkje teken med på Hollies («Honey and Wine»).
Totalt inneheldt den kanadiske versjonen seks songar skrivne av Clarke-Hicks-Nash og tilskriven L. Ransford, ein song mindre enn på den britiske utgåva. I alt vart ti forskjellige, originale songar gjevne ut på desse to versjonane av albumet.
Medverkande
The Hollies
Andre medverkande
I'm Alive av The Hollies
«I'm Alive» er ein song av The Hollies frå 1965, Songen vart gjeven ut på singel og nådde heilt til topps i Storbritannia. I USA nådde han 84. plassen på Cash Box-lista i august 1965. I Noreg nådde songen sjetteplassen på VG-lista. Songen finst òg på den amerikanske versjonen av albumet Hollies, kalla ''Hear! Here!''.
Andre versjonar
Syndicate of Sound spelte denne songen på albumet Little Girl i 1966.
Songen vart spelt av Gamma i 1979 på debutalbumet Gamma 1.
I 1983 gav Hi-NRG-gruppa Fade ut songen på HotDiscoMix-plata Hi-NRG Top 200 — Hit's of the 80's.
Bernt Brendemoen
Bernt Brendemoen er ein norsk turkolog og professor ved Universitetet i Oslo.
Brendemoen tok mellomfag i gresk og latin ved universitetet i Oslo, før han studerte tyrkisk ved universitetet i Istanbul og i Oslo. Han tok magistergraden i tyrkisk språkvitskap i 1977, og var deretter stipendiat ved universitetet i Oslo, før han vart utnemnd til amanuensis i 1982. Han var førsteamanuensis frå 1989 og vart dr. philos. i 2001 på ei avhandling om tyrkiske dialektar. Frå 2002 har han vore professor i turkologi.
Brendemoens interessefelt er tyrkisk språk, språkhistorie, dialektar og litteratur, og dessutan aserbajdsjansk. I 1980 utgav han ei tyrkisk-norsk ordbok saman med Yasar Tanrikut, og i 1998 ei norsk-tyrkisk ordbok saman med Sinan Çorbacioǧlu. Han har dessutan omsett fleire bøker av den tyrkiske forfattaren Orhan Pamuk.
Kasper Sund
Kasper Oluf Olsen Sund var ein norsk lensmann, gardbrukar og Venstre-politikar frå Vikna.
Han var son til ein gardbrukar på Yttersund i Vikna. I yngre år var han kontorist hos lensmannen, samt sjømann i innanriksfart. Frå 1879 var han fiskerioppsynsmann i Vikna og Lofoten, lensmann i Fosnes frå 1897. Han tok over farsgarden i Vikna og dreiv denne.
Sund var medlem av Vikna formannskap, ordførar 1881-97, og seinare medlem av Fosnes heradsstyre. Elles var han valmann, forlikskommissær, medlem av amtsskulestyret, samt skattekommissær 1892-94. Sund vart ved stortingsvalet 1906 innvald på Stortinget frå Namdalen krins for perioden fram til og med 1909. Han møtte berre nokre få dagar i oktober, vart sjukmeld to gonger og permittert i november. Allereie i februar 1907 døydde han på Otterøy i Fosnes. Varamannen Ole Aavatsmark møtte resten av perioden.
Vanuatu Daily Post
Vanuatu Daily Post er ei engelskspråkleg avis som kjem ut kvar dag i Port Vila i Vanuatu. Ho er den eineste dagsavisa i Vanuatu. Vanuatu Daily Post blei grunnlagd i 1993 med namnet The Trading Post.
Alfred Hermann Fried
Alfred Hermann Fried var ein austerriksk forfattar, redaktør, pasifist og vinnar av Nobels fredspris i 1911.
Biografi
Alfred Hermann Fried vart fødd i ein jødisk familie i Wien. Etter fullført skulegang, utdanna han seg til bokhandlar, og jobba ei tid som dette i Berlin. Då han såg ei utstilling av krigsbilete i 1881, bestemte han seg for å bli pasifist. Han vart kjend med forfattaren Bertha von Suttner som vart ein vidkjend person i fredsrørsla etter utgjevinga av boka hennar Die Waffen nieder - «Ned med våpna!» i 1889. Saman med von Suttner grunnla Fried i 1892 tidsskriftet Die Waffen nieder!, som han ytra seg i i tida framover. Same året var han med på skipinga av Deutsche Friedensgesellschaft; også saman med von Suttner.
I tida som fylgde deltok han på talrike fredskonferansar i Europa, og han skreiv ei lang rekkje bøker om fredssaka. I 1899 vart Fried redaktør for Die Waffen nieder!, som same året skifte namn til Die Friedenswarte - «Fredsvakta». Frå 1896 til 1900 var han redaktør for tidsskriftet til Deutsche Friedensgesellschaft - Monatliche Friedenskorrespondenz. Fried var også involvert i esperantorørsla, og i 1903 gav han ut ei lærebok i språket. I 1911 grunnla han den pasifistiske organisasjonen Verband für internationale Verständigung - «Forbundet for internasjonal forståing» saman med Otfried Nippold. Same året vart han tildelt Nobels fredspris for arbeidet med Die Friedenswarte. Prisen vart delt med den nederlandske politikaren Tobias Michael Carel Asser.
Under fyrste verdskrigen søkte Fried tilflukt i Sveits, der han vart involvert i skipinga av Folkeforbundet. Seinare skulle han likevel ytra seg kritisk mot både Folkeforbundet og Versaillestraktaten, avtalen som fekk slutt på krigen. Fried døydde i 1921 etter lang tids sjukdom i Wien.
Informasjonsteori
Informasjonsteori er eit fagfelt med opphav i matematikk og elektronikk som freistar å klassifisera og analysera informasjon. Faget vart utvikla av Claude E. Shannon som arbeidde med fundamentale konsept innan telekommunikasjon og signalhandsaming i samband med operasjonar som komprimering, kryptering, lagring og overføring av informasjon. Fagfeltet ligg soleis i skjeringspunktet mellom matematikk, signalhandsaming og telekommunikasjon. Det skil seg frå det meir praktisk orienterte fagfeltet informasjonsteknologi.
Brightlingsea
Brightlingsea  er ein kystby i grevskapet Essex i England. Han har kring 8500 innbyggjarar og ligg mellom Colchester og Clacton-on-Sea ved munningen til elva Colne.
Tradisjonelle næringar i byen har vore fiskeri (mellom anna østers) og skipsbygging. Etter kvart som desse industriane har hatt nedgang har byen stort sett vorte ein pendlarby for Colchester og ein populær stad for pensjonistar.
Tatiana Grigorieva
Tatiana Grigorieva er ein russisk-australsk tidlegare friidrettsutøver som utmerkte seg i stavhopp. Ho vann OL-sølv i 2000 og VM-bronse i 1999.
Aktiv
Grigorieva vart fødd i Leningrad. I 1997 utvandra ho til Australia og byrja med stavhopp. Sommaren 1999 sette ho landsrekord ved å gå over 4,50 meter i Salamanca i Spania. Nokre veker seinare tok ho bronsemedaljen i øvinga ved VM i Sevilla. Under dei olympiske leikane på heimebane i Sydney hausten 2000 forbetra ho seg til 4,55 m og sikra seg sølvmedaljen i tevlinga. I verdsmeisterskapen 2001 enda Grigorieva på fjerdeplass, jamhøgt med bronsemedaljøren Monika Pyrek. Få veker etter VM flytta ho den australske landsrekord til 4,56 m i Yokohama. Sommaren 2002 sigra Grigorieva i samveldeleikane med eit bestehopp på 4,35 m. Ho forbetra i 2006-sesongen sitt livsbeste i stavhopp til 4,58 m ved eit stemne i Daegu.
Kirovsk i Leningrad oblast
Kirovsk (russisk Ки́ровск) er ein by i Leningrad oblast i Russland med om lag 25 000 innbyggjarar. Han ligg på sørbreidda av elva Neva, 33 km aust for Sankt Petersburg.
Byen vart grunnlagd i 1929 som busetnaden Nevdubstroj av Sergej Kirov. Han fekk bystatus i 1953 og vart samstundes kalla opp etter Kirov. Byen består av den gamle byen, bygd på 1950-talet og Ladoga, delen som vart bygd under den sovjetiske byggeboomen på 1980-talet. Dei viktigaste industriane i byen vart sterkt råka av omveltingane under Jeltsin-tida på 1990-talet.